Sveiki, kolegos,
artėja Pyragų diena, ir šiemet labai norėčiau jus pakviesti Pyragų dieną surinktas lėšas skirti man artimai ir labai reikalingai bendruomenei – DIABETO IQ klubui.
Puikiai žinau, ką reiškia gyventi su cukriniu diabetu, ir kaip svarbu sulaukti pagalbos, patarimo ir palaikymo. Visa tai man ir daugybei kitų žmonių suteikia DIABETO IQ klubas, besirūpinantis, kad gyvenimas su šia liga kiekvienam būtų paprastesnis ir lengvesnis.
Labai norisi, kad ši pagalba ir toliau būtų prieinama visiems, kuriems jos reikia. 
Vaišinantis pyragais mielai papasakosiu apie klubo veiklas, cukriniu diabetu sergantiems žmonėms kylančius iššūkius, taip pat pasidalinsiu kiekvienam svarbia informacija – ligos priežastis, pirmuosius ligos požymius ir ligos valdymo galimybes.
O kad nepritrūktų idėjų vaišių stalui, dalinuosi DIABETO IQ klubo išleista desertų knygele, gal ką nors norėsite išbandyti naujo ir palankaus sveikatai. Kad būtų patogiau gaminti, taip pat galite naudotis ir DIABETO IQ sukurta specialia receptų programėle https://receptai.diabetoiq.org.
